ایوب خان

محمد ایوب خان (ولادت: 14 مئی 1907ء بمقام ریحانہ گاؤں، ہری پور ہزارہ، وفات: 19 اپریل، 1974ء) پاکستان کے سابق صدر، فیلڈ مارشل اور سیاسی رہنما تھے۔ وہ پاکستانی فوج کے سب سے کم عمر سب سے زیادہ رینکس حاصل کرنے والے فوجی ہیں۔
ابتدائی زندگی

صدر محمد ایوب خان 14 مئی 1907 کو ہری پور ہزارہ کے قریبی گاؤں ریحانہ میں ایک ترین گھرانے میں پیدا ہوئے۔ (آپ کے آباء و اجداد کا تعلق ضلع پشین صوبہ بلوچستان سے تھا)آپ اپنے والد داد خان کی دوسری بیوی کے پہلے بیٹے تھے۔ ابتدائی تعلیم کے لیے آپ کا نام سرائے صالح کے ایک اسکول میں داخل کروایا گیا اور اس کے علاوہ ایک قریبی گاؤں کاہل پائیں میں بھی حاصل کی جو ان کے گھر سے 5میل کے فاصلے پر تھا۔ آپ خچر کے ذریعے اسکول جایا کرتے تھے۔ آپ نے 1922 میں علی گڑھ یونیورسٹی میں داخلہ لیا لیکن تعلیم مکمل نہ کی کیونکہ اس دوران میں آپ نے رائل اکیڈمی آف سینڈہسٹز کو قبول کر لیا تھا۔ .
ابتدائی فوجی دور

آپ نے اس تربیت گاہ میں بہت اچھا وقت گزارا اور آپ کو 14 پنجاب رجمنٹ شیر دل میں تعینات کیا گیا جو اب 5 پنجاب رجمنٹ ہے۔ جنگ عظیم دوم میں آپ نے بطور کپتان حصہ لیا اور پھر بعد میں برما کے محاذ پر بطور میجر تعینات رہے۔ قیام پاکستان کے بعد آپ نے پاکستان آرمی جوائن کرلی، اس وقت آپ آرمی میں دسویں نمبر پر تھے۔ جلد ہی آپ کو برگیڈئر بنا دیا گیا اور پھر 1948 میں مشرقی پاکستان میں پاکستانی فوج کا سربراہ بنا دیا گیا۔ 1949 میں مشرقی پاکستان سے واپسی پر آپ کو ڈپٹی کمانڈر ان چیف بنا دیا گیا۔ آپ محمد علی بوگرہ کے دور میں بطور وزیر دفاع خدمات انجام دیتے رہے۔ (1954ء)۔ جب اسکند مرزا نے 7 اکتوبر 1958 میں مارشل لا لگایا تو آپ کو چیف مارشل لا ایڈمنسٹریٹر بنا دیا گیا۔ پاکستانی تاریخ میں پہلی دفعہ کسی فوجی کو براہ راست سیاست میں لایا گیا۔
صدرِ پاکستان 1958–1969

صدر اسکندر مرزا سے اختلافات کی بنا پر مرزا صاحب سے ایوب خان کے اختلافات بڑھتے گئے اور بلا آخر ایوب خان نے پاکستان کی صدارت سنبھال لی اوراسکندر مرزا کو معزول کر دیا۔ قوم نے صدر ایوب خان کو خوش آمد ید کہا کیونکہ پاکستانی عوام اس دور میں غیر مستحکم جمہوریت اور بے وفا سیاست دانوں سے بے زار ہو چکی تھی۔ جلد ہی ایوب خان نے ہلال پاکستان اور فیلڈ مارشل کے خطابات حاصل کر لیے۔ ایوب خان نے 1961 میں آئین بنوایا جو صدارتی طرز کا تھا اور پہلی دفعہ تحریری حالت میں انجام پایا۔ اس آئین کے نتیجے میں 1962 میں عام انتخابات ہوئے اور مارشل لا اٹھا لیا گیا۔ لیکن دیکھا جائے تو یہ جزوی طور پر تھا۔ ان انتخابات میں صدر ایوب خان کے مدِ مقابل سب سے اہم حریف مادرِ ملت فاطمہ جناح تھیں جو قائد اعظم کی بے پناہ مقبولیت کے باوجود ہار گئیں۔ یہی وجہ ان انتخابات کو مشکوک بناتی ہے۔

فاطمہ جناح کے خلاف مشکوک فتح اور 1965 کی جنگ کی وجہ سے ایوب خان کے لیے حالات ناسازگار ہو چکے تھے۔ تاشقند معاہدے سے واپسی پر اس وقت کے وزیر خارجہ ذوالفقار علی بھٹو نے ایوب خان پر شدید تنقید کرتے ہوئے کہا کہ ایوب خان نے ملک کی عزت اور قربانی بیچ ڈالی۔ اس بیان کے بعد بھٹو نے وزارت خارجہ کے عہدے سے استعفٰی دے دیا۔

1967 میں بھٹو نے پاکستان پیپلز پارٹی قائم کی اور ایوب خان کی مذہبی، معاشی اور عوامی پالیسیز پر شدید تنقید شروع کر دی۔ بھٹو کی تحریک کے ساتھ ساتھ مشرقی پاکستان میں بھی ایوب خان کے خلاف شیخ مجیب الرحمن کی تحریک سرگرم ہو چکی تھی۔ ایوب خان نے بھٹو اور شیخ مجیب کو پابند سلاسل کر دیا۔ اس سے ایوب خان کے خلاف نفرت میں مزید اضافہ ہوا۔

1968 میں ایوب خان پر قاتلانہ حملہ ہوا جو ناکام رہا۔ 1969 میں ایوب خان نے عوامی لیگ اور پیپلز پارٹی کے علاوہ باقی اپوزیشن پارٹیز سے مذاکرات کے لیے گول میز کانفرنس کی لیکن اس میں بھی ناکامی ہوئی۔ اس دوران ایوب خان کو دل کا دورہ لاحق ہوا اور اسی سال ان پر فالج کا حملہ بھی ہوا اور وہ صاحب فراش ہو گئے۔ انھیں ویل چئر پر لایا جاتا تھا۔

ملک بھر میں ایوب خان کے خلاف احتجاج نے خانہ جنگی سی صورت حال پیدا کر دی۔ پولیس کے لیے بلوائیوں کو روکنا مشکل ہو گیا اور بالآخر ایوب خان نے 25 مارچ 1969 کو اپنے عہدے سے استعفا دے دیا اور چیف آف آرمی سٹاف جنرل یحیٰ خان کو ملک کا صدر بنا دیا۔ اگرچہ صدر ایوب کے دور میں پاکستان نے دن دگنی رات چونگنی ترقی کی لیکن عوام مسلسل دس سالہ آمر حکومت سے بے زار آگئی، اس پر ذوالفقار علی بھٹو نے وقت سے فائدہ اٹھایا اور دیکھتے ہی دیکھتے پورا ملک ہنگاموں کی لپیٹ میں آگیا اور صدر ایوب کو مجبوراً عوام کے سامنے ہتھیار ڈالنے پڑے اور انھوں نے صدارت سے استعفا دے دیا اور اپنا اقدار یحییٰ خان کے حوالے کر دیا۔
2007 میں چھپنے والی ایوب خان کی ڈائری کے مطابق امریکا براہ راست صورت حال کو خراب کرنے میں ملوث تھا۔ دولتانہ اور چوہدری محمد علی ملک میں افراتفری پھیلانے کی سرتوڑ کوشش کر رہے تھے۔ امریکا ایک زوال پزیر پاکستان چاہتا تھا تاکہ خطے میں بھارت ایک طاقتور ملک بنے جسے چین کے خلاف استعمال کیا جا سکے۔
مزید دیکھیے
حوالہ جات


* Mohammad Ayub Khan, "Diaries of Field Marshal Mohammad Ayub Khan, 1966-1972"، edited by Craig Baxter, Oxford University Press.

بیرونی روابط

ایوب خان کی ڈائری


زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:اسلام آباد میں وفات پانے والی شخصیات
زمرہ:اقدام قتل سے زندہ بچ جانے والے
زمرہ:برٹش ایمپائر کے آرڈر کے ہندوستانی اراکین
زمرہ:برطانوی ہندی فوج کے افسر
زمرہ:بنگلہ دیش کی آزادی کی جنگ کے اسباب اور تمہید
زمرہ:بیسویں صدی کی پاکستانی شخصیات
زمرہ:بیسویں صدی کی پاکستانی عسکری شخصیات
زمرہ:بیسویں صدی کے پاکستانی سیاست دان
زمرہ:بیسویں صدی کے پاکستانی مصنفین
زمرہ:بیسویں صدی کے سیاست دان
زمرہ:پاک بھارت جنگ 1965ء کے جرنیل
زمرہ:پاکستان کرکٹ بورڈ کے صدور اور چیئرمین
زمرہ:پاکستان کمانڈ اینڈ اسٹاف کالج کے فارغ التحصیل
زمرہ:پاکستان کے وزرائے اعظم
زمرہ:پاکستان کے وزرائے داخلہ
زمرہ:پاکستان مسلم لیگ کے سیاست دان
زمرہ:پاکستان میں 1950ء کی دہائی
زمرہ:پاکستان میں 1960ء کی دہائی
زمرہ:پاکستانی آپ بیتی نگار
زمرہ:پاکستانی ارب پتی
زمرہ:پاکستانی اشتراکیت مخالف
زمرہ:پاکستانی جرنیل
زمرہ:پاکستانی فنانسرز
زمرہ:پاکستانی مسلم شخصیات
زمرہ:پاکستانی معذور افراد
زمرہ:پاکستانی وزرائے دفاع
زمرہ:پاکستانی یاداشت نگار
زمرہ:پشتون شخصیات
زمرہ:پنجاب رجمنٹ کے افسر
زمرہ:تاریخ بنگلہ دیش
زمرہ:جامعہ علی گڑھ کے فضلا
زمرہ:خاندان ایوب خان
زمرہ:خیبر پختونخوا کے سیاست دان
زمرہ:دوسری جنگ عظیم کی بھارتی شخصیات
زمرہ:دوسری جنگ عظیم کی ہندوستانی فوجی شخصیات
زمرہ:رائل ملٹری کالج، سینڈہرسٹ کے گریجویٹ
زمرہ:سیاسی قتل کے مجرم
زمرہ:صدور پاکستان
زمرہ:ضلع ہری پور کی شخصیات
زمرہ:عالمی آئینی کنونشن کال دستخط کنندگان
زمرہ:فیلڈ مارشل
زمرہ:قائدین جو بغاوت کے ذریعے اقتدار میں آئے
زمرہ:کمانڈر انچیف، پاک فوج
زمرہ:مسلم جوامع
زمرہ:معذور سیاستدان
زمرہ:نشان پاکستان وصول کنندگان
زمرہ:ہلال پاکستان وصول کنندگان
زمرہ:ہلال جرات
زمرہ:ہندکو شخصیات
زمرہ:1907ء کی پیدائشیں
زمرہ:1965ء کی پاک بھارت جنگ کی شخصیات
زمرہ:1965ء کے نزاعات
زمرہ:1974ء کی وفیات
زمرہ:20ویں صدی کے یادداشت نگار